**TEST ZO SLOVENSKÉHO JAZYKA NA PRIJÍMACIE POHOVORY**

 **DO I. ROČNÍKA NA ŠKOLSKÝ ROK 2019/2020**

**Pravopisné cvičenie (Doplň do viet vynechané písmená a interpunkčné znamienka!)**

Mil\_ deviataci spomínate si ešte na svoj prv\_ školsk\_ deň? Bolo to pred deviat\_mi rokmi, keď ste \_ ruko\_ v maminej dlani vstúpili do prváckej triedy. \_o zatajeným dychom ste počúvali milé slová pani učiteľky. Postupne ste sa naučili prvé písmená, prečítali aj prvé slabiky a slová. Postupne ste zvládli základy prírodn\_ch vied - matematiky, f\_ziky aj chémie. Našli ste v\_born\_ch kamarátov. Detské roky v škole ubehli ako voda a zrazu ste stáli pred ťažkým ro\_hodnutím. Niektor\_ \_ vás riešili d\_lemu, ktorú strednú školu si vybrať. Napokon ste sa prihlásili tam, kde vidíte svoje uplatnenie v ďalšom živote. Sme rad\_, že viacer\_ste si vybrali práve našu školu - \_ymnázium Františka Švantnera.

O dva mesiace ukončíte štúdium na základnej škole a potom si určite užijete letné prázdniny, mnoh\_ v dovolenkových destináciách nielen na Slovensku, ale aj v iných \_urópskych krajinách. V septembr\_ vás privíta stredná škola s nov\_mi priate\_mi i učiteľmi. Mnoh\_ máte ambície úspešne zmaturovať a potom sa prihlásiť na vysokoškolské štúdium. Tak ve\_a zdaru a životn\_ch úspecho\_, mil\_ deviataci!

**1. Vety odpíš a doplň interpunkciu:**

 a) Tréner zvolal chalani tento zápas musíme vyhrať

 b) Táňa kedy pôjdeš na tréning opýtala sa mama dcéry

**2. Zakrúžkuj, v ktorej z možností vznikli všetky slová rovnakým spôsobom a pomenuj**

 **daný spôsob:**

 a) TANAP, učiteľka, minerálka

 b) delostrelec, vodovod, zemeguľa

 c) stromisko, plynovod, rybník

**3. Napíš vety, v ktorých použiješ slová:**

a) vyť

b) viť

**4. Urč vetné členy vo vete (nepoužívaj číslice ale slová):**

 V lese sme počúvali veselý spev vtákov.

**5. Urč druh vety:**

 a) Svitá.

 b) Žiaci píšu diktát zo slovenského jazyka.

 c) Ešte sa nevrátil.

 d) Divadlo Andreja Bagara v Nitre.

**6. Zakrúžkuj možnosť, v ktorej sú všetky spojenia napísané správne:**

 a) Spišská Nová Ves, Nízke Tatry, Nové Mesto Nad Váhom, Červené more

 b) Vysoké Tatry, Štrbské pleso, Slovenský jazyk, Lomnický štít

 c) Novobančania, Slovák, Česká republika, Krajský úrad v Banskej Bystrici

 d) Zlatovláska, Veľkonočné sviatky, Bojnický zámok, Kriváň

**7. Pomenuj nasledovné výpovede:**

 a) kúpiť mačku vo vreci - ...............................

 b) Kto druhému jamu kope, sám do nej spadne - ...............................

 c) Aká matka, taká Katka - ...............................

 d) Matej ľady láme - ...............................

**8. Pomenuj umelecké prostriedky:**

 a) hora spievala - ...............................

 b) zlatisté pole - ...............................

 c) srší z neho radosť - ...............................

 d) recitovať Hviezdoslava - ...............................

 **9. Podčiarkni mená predstaviteľov slovenského romantizmu:**

 Milan Rúfus, Janko Kráľ, Miroslav Válek, Ján Smrek, Samo Chalupka, Ján Botto, Ivan

 Krasko, Rudolf Dilong, Andrej Sládkovič, Ján Kollár

 **10.** **Doplň pojmy z literárnej teórie:**

 a) epický žáner, v ktorom zvieratá konajú ako ľudia a ktorý má v závere mravné

 ponaučenie - ...............................

 b) lyrický žáner, ktorý má presne 14 veršov a v ktorom autor vyjadruje svoje myšlienky,

 pocity a nálady - ...............................

**11. Urč slohový postup a slohový útvar:**

 Pozývame Vás na zasadnutie rodičovskej rady, ktoré sa uskutoční vo štvrtok 16. mája

 2019 o 16.30 hod. v aule GFŠ.

 Nová Baňa 7. mája 2019 Predseda rodičovskej rady